Stilul lui Mucha a dobândit o celebritate internațională cu prilejul Expoziției Universale de la Paris din 1900, despre care Mucha a spus: „cred că [Expoziția Universală] a avut unele contribuții spre a aduce valorile estetice în arte și meșteșuguri”. El a decorat pavilionul Bosniei și Herțegovina și a colaborat la decorarea pavilionului austriac. Stilul său Art Nouveau a fost de multe ori imitat. Mucha a încercat să se distanțeze de acest stil de-a lungul vieții sale; el a insistat întotdeauna că, mai mult decât menținerea unei forme stilistice la modă, picturile sale au fost în întregime un produs al său și al artei cehe. El a declarat că arta există doar pentru a comunica un mesaj spiritual și nimic mai mult; de aici provine frustrarea lui față de faima pe care și-a câștigat-o prin arta sa comercială, deoarece el voia să se concentreze pe mai multe proiecte artistice.